Downloaded from YTS.MX
ACEST FILM CONȚINE DESCRIERI EXPLICITE DE ABUZURI SEXUALE ASUPRA MINORILOR,
Official YIFY movies site: YTS.MX
CARE ÎI POT AFECTA EMOȚIONAL PE UNII DINTRE PRIVITORI.
Dacă am putea reduce implicarea lui Ghislaine, aș aprecia asta.
Nu e nimic… E nedrept.
INTERVIUL LUI EPSTEIN DIN 2009 CU NY DAILY NEWS
Ea nu e implicată.
Ghislaine nu a fost implicată deloc în treaba asta.
S-a dovedit că nu e adevărat c-a fost implicată în procurarea femeilor.
Totul e ridicol.
Sunt dispus să suport consecințele pentru situația în care am fost implicat.
Ea e deja fragilă.
Implicarea unei persoane nevinovate, doar pentru că e cunoscută,
e un lucru nedrept și calomnios.
Și sunt minciuni.
Speculațiile s-au înmulțit cu privire la ascunzătoarea lui Maxwell.
După moartea lui Jeffrey Epstein,
întrebarea inevitabilă era: „Când va fi arestată Ghislaine?”
Maxwell a fost acuzată că a recrutat minore
pe post de sclave sexuale pentru Epstein și alții.
E acuzată nu numai de complicitate,
dar și de abuz.
Prietenii care o cunoșteau spuneau: „Unde naiba e Ghislaine?”
Maxwell, care e ținta unei alte anchete a FBI-ului, se ascunde.
Ghislaine Maxwell are mai multe cetățenii.
Ar putea fugi într-o țară unde nu o mai putem pune sub acuzare.
Au trecut aproape șase luni de la moartea lui Epstein,
iar Ghislaine Maxwell încă nu e de găsit.
Mă gândeam: „Ar face bine să rămână ascunsă fiindcă o vor distruge.”
Ghislaine Maxwell se ascundea de public, de presă, de autorități.
Spera ca toată lumea să uite.
E clar că n-a fost așa.
11 LUNI DUPĂ SINUCIDEREA LUI EPSTEIN 2 IULIE 2020
Autoritățile au căutat-o pe Ghislaine Maxwell.
La 08:30, azi-dimineață, au găsit-o aici, în New Hampshire.
A fost o descindere agresivă. A fugit în altă cameră.
Au descoperit că încerca
să-și ascundă locația,
acoperindu-și telefonul cu staniol.
E clar că nu voia să fie găsită.
Astăzi o punem sub acuzare pe Ghislaine Maxwell
pentru că l-a ajutat pe Jeffrey Epstein
să exploateze și să abuzeze sexual de mai multe minore.
Sunt convinsă
că nu credea că face ceva greșit.
Întrebarea e: „Așa a fost sortit?”
Avea cum să scape de asta?
Sau a fost vreun moment în care putea să aleagă un alt drum?
Dacă e condamnată pentru toate faptele,
Maxwell, în vârstă de 58 de ani, poate primi 35 de ani de închisoare.
Și acum, că Ghislaine a fost arestată, întrebarea cea mai importantă e
dacă puterea și banii stau din nou în calea dreptății,
așa cum s-a mai întâmplat de atâtea ori în povestea asta bolnavă.
Sunt o supraviețuitoare a abuzului lui Maxwell și Epstein
și voi depune mărturie în procesul ei.
I-am cunoscut pe Maxwell și pe Epstein la 16 ani, prin sora mea, Maria Farmer.
Amândouă am fost abuzate de Maxwell și Epstein
în momente diferite
în anii '90.
Am făcut plângere la autorități, dar nu s-a făcut nimic.
Sora mea a relatat totul FBI-ului în 1996.
Amândouă am vorbit cu reporterii în 2002.
Haide!
Apoi am vorbit cu FBI-ul în 2006,
dar tot nu s-a făcut nimic.
Apoi, în 2019, aveam speranța că vor fi trași la răspundere.
Fox News a aflat că miliardarul Jeffrey Epstein
a fost acuzat de procurorii federali pentru trafic sexual.
Există două capete de acuzare.
Conspirație în vederea comiterii de trafic sexual
și infracțiunea de trafic sexual
cu minore.
Speram să obținem dreptate,
dar soțul meu m-a trezit într-o dimineață pentru a-mi da vestea.
Mi s-a făcut greață.
Începem cu știrile de ultimă oră.
Sursele ABC News spun
că traficantul sexual Jeffrey Epstein
s-a sinucis.
Acuzatoarele lui Epstein sunt furioase că acesta nu va fi judecat,
iar ele vor rămâne marcate pe viață.
Era vara anului 2020
și trecuse ceva timp de la moartea lui Epstein.
În dimineața zilei mele de naștere, am primit un apel neașteptat.
Mă suna Sigrid.
Sigrid McCawley și David Boies sunt avocații mei.
Lucrez cu ei de câțiva ani pentru a-mi face dreptate
în fața lui Epstein și Maxwell.
Sigrid mi-a spus la telefon că Maxwell fusese arestată
și că eram una dintre femeile
incluse în acuzațiile împotriva ei.
Lucrez cu victimele lui Jeffrey Epstein și Ghislaine Maxwell
de vreo șapte ani.
Ce e incredibil la povestea lui Annie
e că a început s-o spună acum zeci de ani.
În sfârșit, acum, Ghislaine Maxwell e judecată pentru acele infracțiuni.
- Bună, David. - Bună!
Afacerea de trafic sexual a lui Maxwell și Epstein
exemplifică bine
cât de lent se mișcă societatea și sistemul judiciar.
Asta e, în sfârșit, o ocazie de răzbunare pentru supraviețuitoare
În procesul penal împotriva lui Ghislaine e vorba despre trei victime minore.
Două dintre ele nu au fost divulgate. A treia e Annie Farmer.
Am ales să-mi folosesc numele în proces
pentru că depusesem deja eforturi ca să atrag atenție asupra cazului.
Revizuiam rechizitoriul…
David și Sigrid mă pregătesc pentru ce urmează
și cum să-mi prezint limpede povestea.
Vedem că, în rechizitoriu, sunt formulate multe lucruri cruciale pentru povestea ei.
M-a surprins atenția acordată racolării.
Asta a fost o piesă importantă a experienței ei
și a implicării ei în toate astea.
Annie se prezintă incredibil de bine.
Are diplomă în psihologie, doctorat.
Și povestea ei e consecventă în decursul multor ani.
La proces, mă aștept să se detalieze tot ce i s-a întâmplat.
Cred că vor despica firul în patru.
Și cred că-i va fi greu să fie interogată de acești avocați feroce.
E o tânără foarte puternică și elocventă, dar nu are experiență ca martor.
Va trebui să ne asigurăm
că știe ce fel de întrebări îi vor pune avocații lui Maxwell la interogatoriu.
Așteptarea procesului e grea
pentru că, pe de o parte, mă tem să depun mărturie
și, pe de altă parte, sunt gata să închei acest capitol și să fac alte lucruri.
Da, sora ta e agitată.
Am luptat pentru dreptate în numele a peste 65 de victime
ale lui Ghislaine Maxwell și Jeffrey Epstein de peste 13 ani.
Reprezint una dintre cele trei victime care vor fi chemate să depună mărturie
în procesul lui Maxwell.
Clienta mea va adopta pseudonimul Kate,
deoarece acest caz are atenție internațională
și are o fiică tânără.
Vrea să o protejeze.
Vrea să-și protejeze intimitatea.
Și crede că e foarte important s-o aducem pe Maxwell în fața justiției,
la fel ca mine.
SUA VS. MAXWELL
După ce am adunat 100 de cutii cu materiale,
aceasta e doar o mică parte
a informațiilor pe care le-am obținut despre ascunzătorile lui Ghislaine Maxwell
în anumite momente.
Fotografii, declarații ale martorilor, rapoarte ale poliției, cronologii,
rețele complexe de victime,
toate dovezile care arătau
o interacțiune directă între victime și Ghislaine Maxwell.
Aceleași probe pe care procurorii le vor prezenta juriului
în procesul împotriva lui Maxwell.
Estimarea mea, bazată pe tot ce știu,
e că Jeffrey Epstein și-a făcut peste 500 de victime.
Momentan, cred că Epstein e, indiscutabil, cel mai prolific prădător sexual
din istorie.
Dar, fără ajutorul lui Ghislaine,
n-ar fi pus la cale o schemă atât de elaborată
și n-ar fi abuzat de atâtea persoane.
A încurajat un monstru. E nevoie tot de un monstru pentru asta.
Jeffrey Epstein a molestat sute de fete
de când a cunoscut-o pe Ghislaine și până când a fost arestat.
Totuși, singurul proces legat de traficul sexual
e împotriva lui Ghislaine.
Partenera mea, Brittany Henderson, David Boies, Sigrid McCawley și eu
am lucrat ani buni pentru a pune totul cap la cap.
Deși reprezentăm cliente diferite,
avem un scop comun
și îi ajutăm pe procurori să construiască un caz solid.
Patru acuzații de trafic sexual.
Și acum avem mult de lucru.
Victimele și martorii vor fi pregătiți.
Au fost dintotdeauna.
Cred că cele mai puternice argumente pentru acuzare sunt vocile acestor tinere.
Iar cea mai mare provocare e
că Ghislaine Maxwell se prezintă incredibil de bine.
Are educație aleasă.
Lasă impresia unei femei sofisticate.
Asta oferă încredere.
Se presupune
că o persoană cu asemenea statut nu poate fi considerată agresoare.
Am cunoscut-o pe Ghislaine în noiembrie 1989.
Pe atunci, venise în vizită din Londra.
Petreceam și luam cina cu niște prieteni,
foști colegi cu Ghislaine la Oxford.
Era sufletul petrecerii,
îi cunoștea pe toți.
Era extrem de populară și avea o personalitate vivace.
Îmi amintesc că Ghislaine spunea multe glume amuzante, dar vulgare.
În acea noapte,
m-am dus acasă și am scris în jurnal:
„Am cunoscut-o pe Ghislaine Maxwell. Are un grozav simț al umorului.
E foarte distractivă.
E argintul viu
și sper să o revăd.”
Am cunoscut-o pe Ghislaine în New York și aveam mulți prieteni în comun.
Fusese iubita unor cunoscuți.
Și ea era liantul.
Era sociabilă, cochetă,
puțin vulgară și dezlănțuită.
Era și mai interesantă
prin faptul că tatăl ei era un om de afaceri notoriu, Robert Maxwell.
Căpitane, vino să iei geanta asta de la secretara mea!
Robert Maxwell era un personaj impunător.
Un notoriu mogul media,
un tip fără scrupule
cu un ego monstruos,
un fel de escroc de succes.
Tatăl ei i-a oferit această viață,
care i-a permis să fie în centrul societății newyorkeze.
Era o debutantă strălucitoare.
În imaginea de jos, eram la un eveniment în Los Angeles.
Eu aveam cam 20 de ani.
Da, ne distram mult pe atunci.
Da, cu siguranță, îi plăcea să flirteze.
Emana un aer misterios.
Nu știai niciodată din ce loc tropical venise.
Era ca un personaj din filmele cu Bond.
Nu stătea prea mult într-un singur loc.
Nu era preocupată de ascensiunea socială. Era deja printre elite, grație tatălui ei.
Îi cunoștea pe toți.
Oamenii ăștia erau conducători de țări
sau muzicieni celebri…
Cunoștea elitele
care conduc lumea.
Știa să ia pulsul unei situații? Desigur.
Dacă se ducea la un eveniment, știa exact cine avea să fie acolo.
Căuta informații despre ei și știa cu cine avea să interacționeze.
Dacă ar fi un rechin, ar fi un rechin alb.
Pe ea nu au sensibilizat-o niciodată sentimentele altora.
Nu avea limite.
Avea un comportament sexual fățiș
dar mai degrabă ca mijlocitoare și instructoare.
La o petrecere, îmi amintesc că Ghislaine, pe care nu o văzusem de mult,
a apărut din senin,
m-a apucat de mână
și s-a oferit să-mi dea o lecție
în arta de a face sex oral.
Am rămas stupefiată.
Le încuraja pe fetele de la petreceri
să flirteze cu bărbații de acolo și să facă mai mult decât atât.
Adică, să se culce cu ei.
Am întâlnit-o pentru prima dată
la Headington Hill Hall,
casa familiei Maxwell.
Eram impresionată de cât de frumoasă era.
Era încântătoare.
Am fost acolo la cină și nu-mi amintesc să fi participat alți membri ai familiei.
Ghislaine avea 29 de ani.
Majoritatea păreau a fi de aceeași vârstă sau puțin mai mari, în jur de 35 de ani.
Am mâncat bine. Am râs mult.
Apoi Ghislaine a dispărut.
S-a întors cu o mână de eșarfe,
le-a cerut tuturor să fie atenți
și ne-a descris jocul.
Jocul implica legarea la ochi a bărbaților cu aceste eșarfe.
Femeile aveau să-și dea jos bluzele și sutienele,
să defileze în fața bărbaților, iar aceștia să le mângâie sânii.
Ei urmau să le identifice pe femeile din cameră după sâni.
Acesta a fost coșmarul suprem pentru mine.
Eram incredibil de șocată
și am început imediat să lucrez la planul meu de evadare.
Treaba asta mă bântuie de atunci.
Femeile nu aveau putere,
iar bărbații erau invitați de o femeie să le abuzeze pe celelalte.
Ghislaine Maxwell a crescut în spiritul sexismului.
Tatăl ei credea că femeile erau la dispoziția bărbaților.
Privea femeile ca pe niște obiecte.
L-am cunoscut pe Robert Maxwell pentru prima dată
acasă la tatăl meu
și îmi amintesc că soția lui, Betty, era ca un biet pârș.
Nu spunea nimic.
Maxwell a început imediat să flirteze cu mama mea
și apoi să flirteze cu mine.
Făcea asta adesea.
Și-a tratat urât soția și i-a fost infidel.
Faptul că mama ei a rămas cu tatăl ei,
deși el a avut multe aventuri,
cred că a afectat-o.
Probabil că a considerat că era ceva normal.
Totuși, îl iubea cu disperare pe tatăl ei.
Ghislaine îl venera pe tatăl ei
și viceversa.
Robert Maxwell umbla cu Ghislaine
ca un fel de mascotă.
Era o relație ciudată,
pentru că era mai degrabă o relație între iubiți.
Nu spun că aveau o relație fizică, dar era foarte mândru de silueta ei,
de faptul că era atrăgătoare și cochetă
și îi plăcea s-o aibă la braț.
Într-un mod destul de bolnăvicios, el era sprijinul ei.
5 NOIEMBRIE 1991
Consiliul Grupului de Presă Mirror anunță cu regret profund
că Robert Maxwell, președintele Grupului de Presă Mirror PLC
și al Companiei de Comunicații Maxwell,
a dispărut pe mare.
Maxwell a fost văzut ultima oară în zori în largul insulelor Canare din Atlantic.
După câteva ore, i-a fost găsit cadavrul.
Moartea lui a fost o veste importantă.
Și a fost un mare mister.
A fost ucis?
A căzut de pe iaht?
Ghislaine părea distrusă de moartea tatălui ei.
Vreau să profit de ocazie
ca să le mulțumesc sutelor de oameni
care ne-au trimis mesaje de susținere
în aceste vremuri triste.
Cred că, fără el,
era ca o persoană
care fusese aruncată în mare fără colac de salvare.
La scurt timp, vestea morții lui a fost urmată de dezvăluiri
că a jefuit fondul de pensii al muncitorilor săi.
Scandalul a fost atât de mare,
încât ei i-ar fi fost foarte greu să continue să trăiască la Londra.
Cred că a fost nevoită să se mute.
Am vizitat-o în apartamentul ei din Upper East Side
și nu avea bani.
Maxwell își lăsase familia de izbeliște.
Într-un fel, înfrunta în mod curajos
moartea misterioasă a tatălui ei iubit.
Sunt extrem de tristă că tata nu mai e aici,
dar nu mă simt mai puțin însemnată decât eram înainte.
Viitorul e același. Mergi înainte și faci tot ce poți.
Am o singură dorință.
Să fac ceva pozitiv cu viața mea.
Și s-a îndreptat
către un înlocuitor pentru Robert Maxwell,
un bărbat bombastic care era și foarte bogat,
avea multe dintre trăsăturile tatălui ei și se numea Jeffrey Epstein.
Ghislaine Maxwell se confruntă cu noi acuzații de trafic cu minori.
Noul rechizitoriu adaugă o a patra victimă.
A fost acuzată de traficul unei fete de 14 ani
la începutul anilor 2000.
Această acuzație se adaugă la cele șase acuzații existente
legate de rețeaua de trafic sexual a lui Epstein.
Poate fi o condamnare pe viață,
dacă primește pedeapsa maximă.
Cea mai recentă victimă, care a fost inclusă în rechizitoriu,
expune modul în care Maxwell a încercat s-o facă să coopteze alte persoane
în demersul de trafic sexual.
Rechizitoriul ia cu totul altă amploare.
În acest caz, adevărul bate imaginația.
Cred că oamenilor le e greu să înțeleagă
amploarea operațiunii de trafic
pentru că este un lucru nefiresc.
Din aceste motive, oamenii sunt fascinați de asta.
După ce s-a terminat audierea,
Ghislaine s-a ridicat împreună cu avocații săi
și am văzut-o cum și-a privit sora care aștepta în sală.
Și-a bătut ochiul și i-a făcut cu mâna.
A fost prima apariție a unei rude de-ale lui Ghislaine
la tribunal, în sprijinul ei.
Situația lui Ghislaine e foarte dificilă.
Nu le-am dori asta nici celor mai mari dușmani.
Felul în care e tratată e nemaiîntâlnit.
E „efectul Epstein”.
Am auzit pentru prima oară de Jeffrey Epstein
când am fost invitat de Ghislaine la o petrecere pentru mama ei,
în New York.
Mi-a explicat că petrecerea avea loc acasă la tipul cu care ieșea,
Jeffrey Epstein.
Când l-am cunoscut pe Jeffrey Epstein,
mi s-a părut un investitor de mare succes, devenit manager financiar,
căruia totul i-a căzut în poală.
Ghislaine repeta întruna
că nu aveai nicio șansă să ajungi clientul lui Jeffrey,
dacă investeai mai puțin de un miliard de dolari.
Asta făcea parte din misterul bărbatului cu care ieșea Ghislaine.
Îmi amintesc că mă gândeam: „E clar că e talentat, are succes,
e bine îmbrăcat, atrăgător,
dar nu depune deloc efort în calitate de gazdă.”
Era o dicotomie ciudată între ei doi.
Ghislaine se agita, făcându-i pe toți să se simtă bine,
le aducea băuturi, șampanie.
Ghislaine îi coordona pe chelneri pentru a le servi gustări tuturor.
Ați primit băuturi?
Știa să fie gazdă într-un mod grandios și clasic,
iar Epstein, care se îmbogățise recent,
era atras de asta.
Probabil, el a văzut-o ca pe femeia cu accent englezesc,
absolventă de Oxford, îmbrăcată în haine de designer
și care avea mulți prieteni cunoscuți.
Dintr-o dată, au fost văzuți împreună la petreceri elegante,
petreceri scumpe, părând un cuplu.
Părea foarte îndrăgostită de el.
Își arăta afecțiunea față de el în public. Îi atingea cotul sau umărul.
Și păreau intimi.
Ghislaine spunea întruna: „Jeffrey a făcut asta și cealaltă.”
Vorbea numai despre el.
Aveai impresia că îi era foarte loială.
Am cunoscut-o pe Ghislaine Maxwell în toamna anului 1994,
în ultimul an de studiu la Institutul Tehnologic al Modei.
Pe atunci, aveam 21 de ani.
Lucram la Henri Bendel.
Într-o zi, când eram la muncă,
Ghislaine a intrat în magazin.
Când mi-a spus numele ei,
îmi amintesc
că nu știam cum se scrie acesta.
I-am spus: „Pare pronunția în franceză a cuvântului «benzină».”
A râs și mi-a răspuns:
„Iubitul meu crede că sunt ca benzina. El e chibritul și eu sunt benzina.”
Am râs împreună.
Am ajutat-o la cumpărături.
Și-a ales câteva lucruri și am continuat discuția.
Am comunicat ușor cu ea.
Simțeam că îmi era prietenă și că puteam avea încredere în ea.
Mă simțeam în siguranță.
Când am încheiat tranzacția,
mi-a spus că vrea să-i livrez pachetele în seara aceea
la un hotel din apropiere.
Când am ajuns,
recepționerul m-a escortat în bar,
unde i-am întâlnit pe Ghislaine și, în final, pe Jeffrey Epstein.
Dacă Ghislaine îmi părea electrizantă,
Jeffrey era de-a dreptul volubil.
Mi-au explicat
că reședința era în renovare.
M-au întrebat
dacă voiam să urc în camera lor ca să le livrez pachetele.
Ne-am dus în cameră
și am avut o conversație normală.
La un moment dat,
Jeffrey s-a ridicat
și s-a dus în baie,
iar Ghislaine l-a urmat.
Jeffrey și Ghislaine au ieșit în halate.
În mare parte, atmosfera a fost degajată
până nu a mai fost așa.
Tonul s-a schimbat imediat.
Au început să vorbească despre relațiile dintre bărbați și femei
și s-au sărutat în fața mea.
Pe măsură ce Ghislaine și Jeffrey deveneau din ce în ce mai intimi,
eu stăteam în fața lor, îi priveam
și eram șocată.
Eram complet surprinsă.
Credeam că eram acolo în scopuri profesionale
și nu știam cum să reacționez.
Ghislaine m-a încurajat să mă alătur lor
și a început să mă instruiască,
ca o soră mai mare,
despre ce îi plăcea lui și cum îi oferea ea plăcere,
iar atunci mi s-a aprins un semnal de alarmă.
Ghislaine a insistat să particip
și mă temeam
că avea să se transforme într-o agresiune.
Și așa s-a întâmplat.
Eram vizibil speriată și nu voiam să particip.
De îndată ce am putut s-o fac, m-am retras.
I-am amintit lui Ghislaine că iubitul meu urma să mă viziteze
și așa am ieșit din camera de hotel
în acea seară.
Obișnuiam să bârfim despre Jeffrey și Ghislaine,
ca să înțelegem relația asta ciudată.
Era un amestec ciudat de aspecte.
Nu era o relație normală,
dar era genul de relație de care ea avea nevoie.
Nu se simțea în siguranță fără bani.
El era o partidă bună pentru ea, din punct de vedere financiar.
Deveniseră dependenți unul de altul, într-un mod ciudat.
În ceea ce-l privește pe Jeffrey Epstein,
avea ceva cu iz de viciu.
Nici noi n-am fost sfinți. Făceam lucruri pe care nu trebuia să le facem.
Dar el avea o latură întunecată,
un lucru pe care-l aveau câțiva cunoscuți.
Era foarte disprețuitor față de Ghislaine.
Totul avea o energie întunecată.
De fapt, e ciudat că el îi datora ei
intrarea în cercuri
la care n-ar fi avut acces,
precum familia regală.
Legătura lui Ghislaine cu familia regală
datează de la tatăl ei, Robert Maxwell, care o cunoștea pe regina Angliei.
Ghislaine l-a cunoscut pe Prințul Andrew când studia la Oxford.
Grație legăturilor de afaceri ale tatălui ei,
se învârtea deja în cercul familiei regale.
La sfârșitul anilor '90,
Ghislaine a spus: „Vechiul meu prieten, Andrew, e în oraș. Vii la cină?”
„Mi-ar plăcea. Mulțumesc.”
Îmi amintesc că Prințul Andrew era plictisit de întreaga poveste.
Între Epstein și Prințul Andrew se dădea un fel de competiție
pentru cel care părea mai arogant, mai plictisit și mai disprețuitor
față de eveniment.
Îmi amintesc că Andrew se înveselea puțin
când o femeie mai tânără vorbea cu el.
Altfel, nu era interesat de nimeni și de nimic.
A fost o scenă bolnăvicioasă.
Auzisem povestea
conform căreia lui Jeffrey Epstein îi plăceau femeile mai tinere
și școlărițele,
iar Ghislaine îi făcea cunoștință cu fete
pentru că astea erau gusturile lui.
Oamenii speculau că Ghislaine își petrecea timpul
cu fetele din ultimul an de studiu
de la o școală privată de fete din Upper East Side,
și…
că i le prezenta lui Jeffrey pe aceste fete.
Părea foarte ciudat.
De ce ieșea Ghislaine cu un tip căruia îi plăceau femeile mai tinere?
Fetele pe care le știam spuneau că erau invitate la ceai,
dar nu dădeau mai multe detalii.
Așa că am avut impresia
că era ceva ciudat.
Privind în urmă, pare groaznic
când mă gândesc că auzeam despre toate astea
și nu eram indignați.
Dar, sincer, mi se păreau…
niște flirturi.
Dar ce naiba a fost în capul meu și al celorlalți?
În 1997, Ghislaine m-a contactat și mi-a cerut să ne întâlnim la ea acasă.
Mi-a vorbit foarte încrezătoare: „Îți voi schimba viața.
Îți voi da mulți bani și îi vei cunoaște pe toți.”
Apoi m-a rugat s-o ajut să-și scrie cartea.
Mi-a spus:
„Vreau să trăiești cu mine un an întreg
ca să afli totul despre mine.”
Se uita pe fereastră cam dramatic.
Mi-a spus: „Trebuie să scrii cartea asta pentru mine
pentru că vreau ca Jeffrey să mă ia de nevastă.”
A continuat: „Vreau ca el să mă vadă într-o lumină mai favorabilă
și cred că acest lucru va fi posibil cu această carte.”
Apoi, mi-a spus
că Jeffrey a fost diagnosticat medical de către cei mai buni doctori din lume
și că are nevoie de trei orgasme pe zi.
În acea clipă, mi-am zis:
„Sunt drogată? Ea e drogată? Ce se întâmplă?”
De asemenea, mă gândeam:
„În ce capitol vrea să scriu despre asta?
E serioasă?”
Apoi mi-a spus că îi procură trei fete pe zi lui Jeffrey.
Iar expresia pe care a folosit-o, cu care credea c-a explicat totul, a fost:
„Nu pot ține pasul cu nevoile lui.
Mă plimb cu mașina. Caut fete care par genul lui Jeffrey
și fac o înțelegere cu ele.
Le întreb dacă vor să-i facă un masaj pentru vreo două sute de dolari.”
I-am spus:
„Cine sunt aceste fete? Despre cine vorbești?”
Și mi-a răspuns…
Acesta e un lucru revelator.
A zis: „Ele nu reprezintă nimic.
Sunt gunoaie.”
Asta îți spune totul.
Îți spune totul despre cum clasifica oamenii.
Nici măcar nu le recunoaște drept ființe umane.
Desigur, nu știam că vorbeam despre copii.
Dacă știam, sunam la poliție atunci.
Cred că oamenii din înalta societate se protejează între ei.
Dacă cineva cunoscut are secrete,
nu se vorbește despre ele.
Oamenii tind să păstreze liniștea.
CENTRUL DE DETENȚIE METROPOLITAN DIN BROOKLYN, NEW YORK
Ghislaine Maxwell se află în arest în Brooklyn
din luna iulie a anului trecut.
În timp ce așteptăm să-i aflăm soarta,
ne întrebăm dacă persoana cândva dispărută dezvăluie totul sau suferă în tăcere?
Unii spun că Ghislaine i-ar avea la mână pe alți bărbați puternici.
- O părere? - Fără îndoială.
Maxwell are multe informații.
Dacă aș fi participat la operațiunea lor de trafic sexual,
n-aș fi dormit liniștit în seara asta.
Ea e în vârful piramidei
și, dacă nu face o înțelegere,
riscă să petreacă restul vieții în închisoare.
Deși e revoltător, la un moment dat, trebuie să înfrunți realitatea.
Va veni un moment, asta dacă nu s-a întâmplat deja,
lucru care m-ar șoca,
când procurorii îi vor propune lui Ghislaine să facă o înțelegere.
Va consta în mulți ani de închisoare.
Nu știu cât poate duce Maxwell,
dacă dă cu zarurile și merge în instanță.
Dar, dacă pare ceva tolerabil pentru ea
și pedeapsa e mai mică decât condamnarea în urma procesului,
cred că Maxwell o va lua în considerare.
Credibilitatea victimelor care depun mărturie împotriva ei e foarte mare.
Știam de Epstein și Maxwell înainte să-i cunosc.
Sora mea, Maria, lucra pentru Epstein,
iar ea l-a descris ca pe un generos protector al artelor
și o persoană interesată să-i sprijine pe cei care urmau învățământul superior.
Unul dintre lucrurile pe care mi le-a spus Epstein a fost
că ar fi benefic să mă remarc prin cererea de înscriere la facultate.
Vorbea despre o călătorie în străinătate.
A zis că avea să mă ajute financiar pentru o asemenea călătorie.
Eram foarte încântată de această posibilitate.
Au fost făcute aranjamente ca să merg în New Mexico
pentru a mă întâlni cu Epstein și Maxwell la ferma lui.
Amândoi au fost prietenoși și entuziasmați
de prezența mea
și mi-au făcut un tur al proprietății.
Totul a fost foarte impresionant și am simțit imediat că am fost prinsă
în lumea lor.
Dar mi-am dat seama rapid
că eram singura persoană care stătea la fermă cu ei
și am încercat să mă conving că era ceva normal
și că putea fi o experiență bună.
M-au dus în oraș la un magazin western,
unde m-au pus să-mi aleg niște cizme de cowboy.
Așa că au făcut eforturi ca să mă facă să mă simt specială.
Dar, când ne-am întors de la cumpărături,
au fost momente în care lucrurile au devenit incomode.
Unul a fost când Maxwell mi-a spus că era important
să învăț să-i masez tălpile lui Epstein.
Ea i-a luat un picior. M-a pus să i-l iau pe celălalt
și mi-a arătat cum să i le masez.
Eu nu voiam să fac asta,
dar părea că se așteptau la asta.
Maxwell mi-a vorbit destul de mult despre masaj, în general.
Și mi-a spus că era încântată să-mi facă un masaj.
Până la urmă, am acceptat.
Și-a scos masa de masaj, a pus-o în dormitorul meu,
mi-a cerut să mă dezbrac și să mă întind pe masă.
Odată ce m-am așezat pe spate, mi-a tras cearșaful
și mi-a atins sânii.
M-am simțit foarte incomod
și îmi doream să cobor de pe masa aia de masaj
și să se termine totul.
În dimineața următoare, Epstein a venit în dormitor
și mi-a spus că vrea să ne cuibărim împreună.
S-a urcat în patul meu
și m-a ținut din spate.
Am avut o senzație stranie în stomac și am simțit că asta nu era bine.
A fost înfricoșător.
Realizasem că eram izolată. Nu știam ce avea să se întâmple.
Voiam să fug cât mai repede.
Desigur, acest incident m-a afectat.
Au trecut 25 de ani și mă sfâșie gândul că totul putea fi diferit.
Dacă cineva o asculta pe sora mea când i-a reclamat pe Epstein și Maxwell…
Acesta e dosarul victimei. Vreau să…
Am început să lucrez cu supraviețuitoarele lui Epstein în 2007.
Două dintre ele mi-au fost trimise de FBI.
Apoi, am avut ocazia să-i cunosc pe niște avocați din zonă
care lucrau cu victime și care mi-au trimis și alte victime.
Le-am tratat pe unele supraviețuitoare care au fost manipulate de Ghislaine.
Cum următorul proces e peste câteva luni,
mă îngrijorează impactul pe care-l vor avea factorii declanșatori
asupra victimelor.
Când Epstein a fost arestat iar în 2019,
unele dintre supraviețuitoare au revenit la terapie,
pentru că au retrăit multe lucruri.
Multe au avut parte de o serie de reacții traumatice
și flashbackuri.
Asta le-a făcut să retrăiască abuzul pe care l-au îndurat.
Auzirea numelui lui Ghislaine Maxwell la știri poate da naștere la amintiri.
Acești factori declanșatori pot face să reapară aceste simptome.
Când cineva a fost abuzat sexual,
indiferent că au trecut 20 sau 50 de ani,
nu va uita niciodată asta.
După agresiunea din camera de hotel,
am vrut să uit complet de Ghislaine Maxwell și Jeffrey Epstein.
M-am angajat la un alt comerciant de lux
din Manhattan.
Nu trecuse mult timp de când mă angajasem,
când a intrat Ghislaine Maxwell într-o zi.
Am întrebat-o: „Cum m-ai găsit aici?”
Mi-a spus că niște foști colegi de-ai mei i-au povestit că mi-am văzut de viață.
Încerca să fim din nou prietene.
Am început să vorbim din nou.
Și a început să mă invite în oraș.
Am încercat să-i evit avansurile.
Am încercat să găsesc scuze pentru a o refuza.
Dar îi cunoștea pe toți din domeniul modei
și am înțeles cât de important era
pentru viitorul meu să nu-i supăr.
Eram cea mai bună prietenă a ei și devenisem cel mai mare dușman al ei.
Mă făcea să mă îndoiesc de mine
ca să mă folosească în interesul lor.
Dar știam că nu era bine ce se întâmpla între noi.
De fiecare dată când încercam să scap de ei, mă găseau.
Îmi schimbam numerele de telefon,
adresele.
Nu puteam face nimic ca să scap de ei.
Mă temeam foarte tare
și aveau relații
cu cei mai puternici oameni din lume.
Știam că, dacă spuneam cuiva, viața mea era în pericol.
Curtarea mea a fost un joc pentru Ghislaine și Jeffrey.
În cele din urmă, după trei ani de hărțuire,
au încetat să mă mai urmărească.
Ghislaine era îndrăgostită de Jeffrey.
Era vrăjită de el.
Impresia mea era că Ghislaine ar fi făcut orice pentru Jeffrey.
Mereu mi s-a părut ciudat că nu s-au căsătorit.
Mi s-a părut ciudat.
„Ce se întâmplă în relația asta?”
Dar Ghislaine a jucat un rol hibrid
de mediatoare și secretară socială.
Se știa că fuseseră împreună, dar, la sfârșitul anilor '90, nu mai erau.
Dar erau cei mai buni prieteni.
Părea că îndeplinea rolul de soție,
fără să mai aibă o relație intimă cu el.
Cred că ea era prea în vârstă pentru gusturile lui.
Îi plăceau fetele mult mai tinere.
Dar era o legătură între ei,
iar ea avea nevoie de bani.
Nu se putea simți în siguranță fără banii lui Epstein.
Părea că era prinsă în chestia aia. Era prețul pe care trebuia să-l plătească.
Practic, a jucat rolul unei matroane.
Ghislaine n-a racolat doar fete minore.
Multe abia aveau vârsta consimțământului, dar erau considerate adulte,
așa că nu pot depune mărturie în procesul lui Ghislaine.
O victimă de peste 21 de ani
consideră că e responsabilitatea și decizia ei și se învinovățește singură.
Acestor femei le e mai greu să ceară ajutor și să se destăinuie.
E prima dată când vorbesc.
Am vrut să-mi spun povestea, dar nu sunt pregătită să mă expun complet.
Am făcut terapie
și vreau ca oamenii să știe că e în regulă să vorbim despre asta.
La 20 de ani, eram maseur terapeutic
și atunci i-am cunoscut pe Jeffrey și pe Ghislaine.
Ghislaine mi-a cerut să fac unele lucruri în timp ce-l masam pe Jeffrey.
I-am spus că nu mă simțeam în largul meu.
M-a întrebat: „De ce? E doar o parte a corpului.
De asta are nevoie un bărbat pentru un masaj complet.”
Și am simțit că nu puteam să-i refuz,
fiindcă am fost abuzată când eram tânără.
Când a început abuzul,
am făcut exact ce făceam când eram mică.
M-am detașat, am amorțit
și am acceptat.
După ce ai fost abuzată de mică,
nu ai capacitatea de a spune nu.
Au fost momente când am fost expusă și altor persoane, în afară de Jeffrey.
Unii dintre ei erau directori executivi și fondatori ai unor companii renumite.
Unii dintre ei erau politicieni.
Mi se cerea să fac
tot ce făceam și pentru Jeffrey.
Ghislaine savura lucrul ăsta. Se considera puternică.
Ea știa
că avea să-i facă fericiți pe acești oameni puternici.
Era apreciată.
Ghislaine părea mai rea decât Jeffrey.
Odată, după ce terminasem masajul lui Jeffrey,
a intrat Ghislaine, deși nu o așteptam.
Mi-a dat cei 200 de dolari
și a început să-mi dea jos hainele.
Apoi, a inițiat niște lucruri
pe care eu nu mi le doream,
iar eu…
am amorțit.
Rămăsesem fără cuvinte.
Din cauza asta…
când s-au aflat toate astea,
mi-am amintit
că nu a fost de vină Jeffrey, pe cât a fost Ghislaine.
Ea era cea care îndruma și conducea totul.
Și am continuat să mă consolez singură
și să-mi înăbuș lacrimile.
Totul e groaznic.
Femeile care abuzează reprezintă cam 5% dintre infractorii sexuali raportați.
E un procent mic.
Ghislaine Maxwell nu se potrivește cu profilul femeilor care abuzează.
Statutul social poate ascunde realitatea.
Așadar, cineva care arată ca Ghislaine, bine îmbrăcată, sofisticată,
le oferă multor victime prilejul să se relaxeze și să-și lase garda jos.
Asta e bună. E gata.
Deci, i-a fost foarte ușor lui Ghislaine,
datorită felului în care se prezintă,
să profite de aceste victime și să le racoleze cu succes.
Ținând cont de supraviețuitoarele pe care le tratez
și de tot ce am citit despre Ghislaine,
consider că ea prezintă trăsăturile unei psihopate.
Incapacitatea de a menține relații sănătoase,
manipulare, înșelăciune, agresiune.
De asemenea, prezintă semne de narcisism.
Adoptă o poziție de superioritate și vrea putere și control cu orice preț.
Un judecător i-a respins cererea de cauțiune lui Maxwell,
cu îngrijorarea că ar putea să fugă.
Judecătorul a stabilit recent
că Maxwell mai are legături internaționale,
finanțare și experiență în a se face nedetectabilă.
Până acum, de șase ori
i-a fost refuzată cererea de cauțiune.
Refuzul se bazează pe o serie de lucruri.
E acuzată de infracțiuni contra minorilor
și asta are un standard mult mai strict, în ceea ce privește cauțiunea.
În ochii publicului, Ghislaine e un monstru.
Familia ei a căutat o cale de a contracara această poveste.
Și au creat un site, numit realghislaine.com.
Imaginați-vă că sunteți arestați, în regim de detenție solitară,
privați de cauțiune pentru nouă luni.
Indiferent de ce părere aveți despre acuzații,
are dreptul la un proces corect,
la respectarea procedurii și la prezumția de nevinovăție.
Eu, frații mei și surorile mele nu vom înceta să luptăm pentru Ghislaine.
Se pare că avem o situație nouă.
Poate că ai văzut asta deja.
Avocații lui Maxwell ne cer dosarele,
multe probe pe care nu au dreptul să le obțină.
Ne cer totul.
Ne cer dosarele pentru toate victimele pe care le-am reprezentat.
Asta ar însemna să le cedăm dosare
cu nume care n-au fost făcute publice.
Nu au dreptul să ne verifice dosarele
și să caute lucruri denigratoare pentru clientele noastre.
Sondează terenul.
Ei nu știu ce probe avem.
Speră să obțină cât mai multe informații care să le fie de folos.
Într-o oarecare măsură, asta arată Curții cât de disperați sunt.
Sper că Maxwell va fi trasă la răspundere
și că va face închisoare pentru faptele sale.
Dar știm că ea s-a sustras din fața justiției în trecut.
Annie mi-a spus prima oară despre Epstein și Maxwell în 2004.
Deci, Epstein și Maxwell
au fost o parte importantă a vieții noastre de ani buni.
Sunt căsătorit cu Annie de 14 ani.
Ne-am cunoscut acum 18 ani în Bethel, Alaska,
unde ea milita pentru drepturile copiilor.
Mi-a luat ani buni ca să ajung într-un punct
în care să înțeleg cum s-o susțin cel mai bine pe Annie.
Sunt stresată.
Pe măsură ce se apropie, am emoții mai mari.
Am vorbit cu Sigrid și cred
că vom discuta în curând cu procurorii.
E greu să nu mă simt presată
pentru că știu
că mulți vor să se facă dreptate.
Ți-au dat vreo informație sau vreun sfat
în privința depunerii mărturiei?
Mi-au spus să nu mă grăbesc.
Da, e logic.
Și să ascult cu atenție întrebările,
mai ales în timpul interogatoriului.
Ei încearcă să te deruteze
sau să te întrebe lucruri care te pot încurca.
Vreau să fac o treabă cât mai bună și să-mi spun limpede povestea,
astfel încât juriul să înțeleagă
acest comportament prădător
și să fie trasă la răspundere.
Te vei descurca.
Epstein avea un sistem foarte precis
pentru racolarea și abuzarea tinerelor,
iar acest sistem fusese pus la punct
de Ghislaine Maxwell.
Pentru o perioadă, în Florida,
Ghislaine l-a prezentat pe Jeffrey Epstein
unor tinere.
Aceste persoane au fost abuzate de Jeffrey Epstein
și așa a început schema piramidală.
Acele femei au fost instruite să racoleze alte femei
și astfel totul s-a dezvoltat într-o operațiune de trafic sexual.
La începuturile anilor 2000,
poliția locală din Palm Beach aflase de Jeffrey Epstein.
Exista activitate suspectă.
Tinerele luau taxiuri ca să treacă podul
din vestul orașului Palm Beach în zona foarte bogată a orașului.
El crease
o schemă piramidală de trafic sexual
într-un liceu local și începea să se afle.
Un miliardar din New York cu o casă în Palm Beach
e implicat într-un scandal.
A solicitat servicii de prostituție.
Declarațiile serioase care cuprind 22 de pagini
detaliază în limbaj obscen presupuse partide sexuale
între miliardarul Jeffrey Epstein și mai multe minore,
în casa sa de 7 milioane de dolari din El Brillo Way, Palm Beach.
La momentul arestării lui,
e greu de înțeles de ce Maxwell n-a fost și ea arestată.
Unul dintre detectivii cărora le-am luat mărturia,
a declarat că a încercat
s-o contacteze și s-o interogheze pe Maxwell, dar n-a fost cooperantă.
Dar numele ei apare în materialele poliției.
Are conturi bancare cu adresa din Florida.
Apare în schimburi de mesaje, care arată că se afla într-un loc,
deși a spus că nu se afla.
De aceea anchetatorii voiau să discute cu ea.
E o altă poveste cum a evitat asta.
Și Epstein a scăpat ușor.
A stat doar un an în închisoare.
Asta a fost o eroare judiciară grosolană.
Un acord secret de clasare a cazului i-a scutit pe Epstein și pe complicii săi
de acuzația de infracțiuni sexuale în Districtul de Sud al Floridei.
Asta e povestea de putere și privilegiu care a continuat atât de mult timp.
Cei puternici și privilegiați au reușit să evite să dea socoteală
în situația asta.
Persoana pe care Jeffrey Epstein voia să o protejeze era Ghislaine Maxwell.
Era conștient că, dacă Ghislaine Maxwell îl turna,
era terminat.
Ea a încetat să mai vină în Florida
și s-a distanțat mult de Epstein.
Dar știm că încă era o relație între Ghislaine și Jeffrey,
pentru că avem poze cu ei din 2006 și 2007.
Aveam 22 de ani în anul 2006, când am cunoscut-o pe Ghislaine.
Acestea sunt fotografiile făcute în perioada în care Ghislaine a spus
că se distanțează de Jeffrey.
Dar fotografiile mele arată limpede
că nu era așa.
Ghislaine era foarte implicată în viața lui Jeffrey.
Ghislaine vorbea mereu la telefon și organiza totul.
La momentul respectiv, ea nu era nevoită să iasă la pândă
după noi victime pentru Jeffrey,
pentru că începuse să le recruteze și să le instruiască pe alte fete,
care făceau asta la rândul lor.
Eram într-un club de noapte
și o fată de vârsta mea m-a abordat și s-a împrietenit cu mine.
După câteva zile,
noua mea prietenă m-a invitat, alături de un alt grup de fete,
să merg în Insulele Virgine.
Insula îi aparținea lui Jeffrey Epstein.
Îmi amintesc că Ghislaine a coborât din elicopter și i-am spus:
„Bună, eu sunt Sarah.”
Și m-a analizat din cap până-n picioare de parcă eram invizibilă,
de parcă nici nu existam.
Mă aflam pe insulă de câteva zile.
Stăteam pe terasă,
iar Ghislaine a venit spre mine, m-a apucat de braț
și m-a forțat să intru în camera lui Jeffrey,
unde am fost violată.
Știa exact ce urma să mi se întâmple.
E la fel de vinovată ca Jeffrey, dacă nu chiar mai mult.
Atâtea fete tinere au fost abuzate în acea perioadă!
Erau aroganți. Se credeau mai presus de lege.
Au scăpat basma curată ani buni,
practicând la vedere traficul sexual.
Dar viața s-a schimbat dramatic pentru Ghislaine Maxwell în 2011,
când o victimă minoră, pe nume Virginia Roberts,
a numit-o public
drept complicea lui Epstein.
În 2000, clienta mea, Virginia Giuffre,
a fost recrutată de Maxwell în stațiunea Mar-a-Lago a lui Trump
și i-a fost adusă lui Jeffrey Epstein în scopuri sexuale.
În 2001,
Ghislaine Maxwell și Jeffrey Epstein au dus-o pe Virginia la Londra
și i-au făcut cunoștință cu bunul prieten al lui Maxwell,
Prințul Andrew.
Începem cu scandalul care a pus-o pe jar pe familia regală,
acuzațiile că Prințul Andrew a făcut sex cu o minoră.
Există o fotografie foarte răspândită,
cu ea și Prințul Andrew.
Îi putem vedea pe cei doi în poză
și pe Ghislaine Maxwell în fundal.
În acel moment, atenția s-a mutat asupra lui Maxwell.
Ne poți vorbi despre aceste acuzații?
Un An Nou fericit!
Evident, sunt foarte grave, implicând membri ai familiei regale.
N-ai niciun comentariu?
Am făcut o declarație. Mulțumesc.
O știi pe Virginia?
A fost la tine acasă?
Reputația lui Ghislaine era ruinată.
Era o femeie distrusă
și părea că voia cu disperare să-și refacă reputația.
M-a invitat în casa ei din Upper East Side.
Vorbea febril și pasional
despre salvarea oceanelor.
SPERANȚA MĂRII. SCHIMBAREA MĂRII. VIITORUL MĂRII.
Sunt pasionată de ocean, de mare și de fauna lor.
Oceanul e esențial pentru viața de pe Pământ,
totuși, în ciuda importanței lui,
știm atât de puține despre el.
În 2012, am înființat Proiectul TerraMar.
Acesta era un subiect nou pentru Ghislaine.
TerraMar a fost cauza ei nobilă.
Făcea asta pentru planetă, pentru omenire.
Ea era încă integrată în înalta societate,
avea fundațiile ei caritabile și vorbea despre salvarea oceanelor.
Se părea că își repara imaginea.
Excelențele Voastre, președinți, lorzi, doamnelor și domnilor,
vreau să vă mulțumesc.
E o onoare să fiu aici.
Prin TerraMar se lega de o cauză care era mai importantă decât ea.
Părea un lucru mult mai respectabil
decât statutul de fosta iubită a lui Epstein.
INSULA KIAWAH, CAROLINA DE SUD
Am întâlnit-o pe Ghislaine Maxwell la o conferință,
de pe Insula Kiawah,
lângă Charleston, Carolina de Sud,
în februarie 2014.
Era foarte elegantă, foarte sofisticată și sigură pe ea.
Mi-a vorbit despre TerraMar
și tot ce mi-a spus a fost complet convingător.
Sunt producător media și specialist în marketing,
iar Ghislaine mi-a spus:
„Avem nevoie de un promo de un minut
ca să strângem semnături.”
I-am propus să filmăm ceva cât eram acolo.
După ce am găsit o idee pentru promoul ei de un minut,
am decis să mergem să bem ceva.
Eram la barul hotelului.
Atunci situația a devenit ciudată.
Cred că i-am spus:
„Ce porți mâine când te vom filma pe plajă pentru acest promo?”
Mi-a zis: „Voi purta tricoul cu TerraMar, cu mesajul «Eu iubesc oceanul.»”
I-am spus: „E perfect.”
Apoi mi-a zis:
„Ar trebui să mă vezi în costumul meu de piele,
cu armele mele.”
Și m-am uitat prostește la ea, gândindu-mă: „Ce tot spune?”
Avea o energie sexuală incredibil de electrică.
S-a întors spre mine și mi-a zis: „O știi pe Lara Croft din Tomb Raider?
Eu sunt variantă reală a ei.”
Și mi-a aruncat o privire.
Am fost surprins.
Era ceva cam…
ciudat.
Ceva nu era în regulă.
Ne-am întâlnit în hol a doua zi.
Și purta tocuri cui.
Purta pantofi cu toc.
Nu știu cum și-a imaginat că avea să fie o filmare pe plajă,
pentru că se plimba pe plajă
în pantofi cu toc.
Viziunea mea era: „Arată-mi iubirea ta pentru ocean!”
Arată-ți iubirea!
Semnează petiția!
Mulțumesc.
- Din nou? - Trei cadre.
- Bine. - Așa se procedează.
Arată-ți iubirea!
Semnează petiția! Mulțumesc.
Dar, în final, a fost absurd.
Era ca o filmare glamour.
Ironia încercării de a se reinventa prin treaba cu oceanul, dar rămânând…
aceeași persoană.
Nu ne putem ascunde de noi înșine,
de trecutul nostru
și de faptele noastre.
ZIUA 1 A PROCESULUI
Victimele traficantului sexual Epstein apucă în final să se apere.
Pledoariile introductive ale procesului estimat să dureze 6 săptămâni încep azi.
E unul dintre cele mai așteptate procese penale din ultimii ani.
Bună dimineața!
AVOCATUL LUI GHISLAINE MAXWELL
O să fie o zi grozavă.
Noi, oamenii, merităm să știm.
Merităm o prezentare cinstită, corectă și detaliată a procesului secolului.
E un caz care atrage atenția internațională.
Se vor uita oameni din toată lumea.
N-am dormit deloc aseară. M-am trezit din oră în oră.
Era important să fiu aici,
pentru a fi solidară
cu supraviețuitoarele care depun mărturie.
Sunt foarte curajoase.
Își susțin adevărul și nu cedează.
Dacă e condamnată pentru toate cele șase acuzații,
probabil că moare într-o închisoare americană.
E un proces cu miză incredibil de mare pentru Maxwell.
A fost o mare saga până în acest moment.
Acuzațiile par dezastroase.
Doamnelor și domnilor,
membri ai juriului,
în timpul procesului,
veți afla că inculpata și Epstein
și-au ademenit victimele cu promisiunea unui viitor mai bun,
dar le-au exploatat sexual
și le-au schimbat viețile definitiv.
Ea știa exact ce făcea.
Era periculoasă.
Le înșela pe tinerele fete pentru a fi molestate de un prădător.
De când Eva l-a ispitit pe Adam cu mărul,
femeile au fost învinuite pentru purtarea proastă a bărbaților.
Acuzațiile împotriva lui Maxwell sunt pentru faptele lui Epstein.
Dar ea nu e Jeffrey Epstein.
Ea nu e ca Jeffrey Epstein.
În pledoariile introductive, apărarea a folosit referințe biblice,
vorbind despre Adam și Eva
și înfățișând-o pe Maxwell ca țap ispășitor fiindcă e femeie.
A fost jignitor să aud asta.
Au cerut să se facă o excepție în cazul ei pentru că e femeie
și a fost injust.
O acuzatoare a lui Maxwell, o femeie pe nume „Jane”, a depus mărturie azi.
Jane a fost aleasă
pentru a depune mărturie din multe motive.
Era extraordinar de tânără
când a fost recrutată de Maxwell.
A fost abuz direct, nu doar racolare.
Jane a susținut că primul contact sexual cu Epstein
a fost în casa lui din Palm Beach în 1994, când ea avea doar 14 ani.
Povestea ei a fost greu de ascultat.
A presupus mai multe infracțiuni pe durata mai multor ani,
nu doar cu Maxwell, dar și cu alții.
Iar apărarea a atacat-o în mod necruțător.
Ea este actriță și au încercat să folosească asta împotriva ei.
Poți să plângi la comandă?
Nu, nu tot timpul.
Nu merge așa.
Te prefaci și astăzi?
Nu.
Strategia apărării presupunea amintirea faptelor, manipularea și banii.
Încearcau să spună că acești martori voiau doar să-i manipuleze pe oameni
și să abțină bani.
Și au insistat pe câteva detalii.
Când a murit Epstein,
a fost instituit un program de despăgubire a victimelor.
În timpul mărturiilor, a fost dezvăluit public pentru prima dată,
că unele dintre compensațiile acordate prin acest program
au fost de ordinul milioanelor de dolari
pentru victime.
Câți bani ai primit din fond?
Cinci milioane.
Apărarea m-a înfuriat.
Apărarea a umilit victimele.
Trăim în vremuri
în care umilirea și învinuirea victimelor
trebuie să înceteze.
Diferența a fost ca între noapte și zi sau zi și noapte, în cazul acesta.
În zori, am intrat în sala de judecată
convins că va fi închisă pentru mult timp.
Dar, când apărarea a luat cuvântul,
trebuie să spun că am fost uimit.
Încerc să-mi imaginez cum a reacționat juriul
la auzirea acestor sume uriașe de bani.
Cu siguranță, Ghislaine Maxwell se simte senină acum.
Oameni buni, la o parte, vă rog!
Sunt foarte mulțumit că am participat azi la proces,
împreună cu Isabel,
pentru susținerea surorii noastre, Ghislaine.
În nume personal,
am avut un sentiment de ușurare
că i-am fost alături,
că am văzut-o în carne și oase
și că am putut vorbi cu ea.
E prima dată când am vorbit cu ea personal
în peste 500 de zile,
de când a fost arestată.
- Cum rezistă Ghislaine, Kevin? - Ce ți-a spus?
Înțeleg de ce frații ei nu pot recunoaște
că s-a întâmplat ceva rău.
Cum ai putea face asta?
Trebuie să-i protejezi pe ai tăi, mai ales pe rude.
Nu vrei să le găsești scuze pentru răul pe care l-au făcut,
ci încerci să-i înțelegi.
De Crăciun, într-o casă mare, pe un deal,
locuiau un bărbat, soția lui și cei opt copii ai lor.
Când a venit Moș Crăciun anul trecut,
eu dormeam profund și mi-a pus…
I-am luat ciorapul tatei din dormitor
și l-am atârnat lângă patul meu,
iar Moș Crăciun mi-a pus niște jucării în ciorapul tatei.
Imaginea lui Robert Maxwell era că avea o familie perfectă.
Dar nu se știa că, în realitate,
era o familie disfuncțională.
Soția lui, Betty, mi-a spus
că cei mici trebuiau să se ridice la masă
și să-i spună tatălui lor ce au făcut în decursul acelui an
și ce sperau să realizeze.
Și, dacă nu-i plăcea ce a spus vreunul dintre ei,
îi bătea cu o curea.
Apoi, după ce îi altoia bine,
erau nevoiți să-i scrie o scrisoare tatălui lor ca să-i ierte.
Știu bine…
Am cunoscut-o pe Ghislaine pentru prima dată în septembrie 1984.
Avea cam 22 de ani.
Eram la un prânz obișnuit de duminică la Headington Hill Hall,
cu afaceriști pe care-i invitase Robert.
Și Maxwell cuvânta,
mai degrabă ca un împărat roman sau ca Henry al VIII-lea, un om important.
Dar Ghislaine stătea în genunchi lângă el
și plângea foarte tare și dramatic.
Îi curgeau mucii.
Fata asta plângea în hohote,
încercând să-l convingă să accepte ceva,
dar el o ignora.
Și asta a continuat, spre rușinea celor prezenți,
dar toți ignorau complet această imagine bizară.
Cred că afecțiunea pentru tatăl ei era necondiționată
și că dorința de a-l mulțumi o motiva enorm.
Poate că i-a acordat aceeași apreciere, pe care a avut-o pentru tatăl ei,
și lui Epstein.
ZIUA 6 A PROCESULUI
E a doua săptămână a procesului lui Maxwell,
aici în Manhattan.
O altă femeie va depune mărturie
privind interacțiunile derulate pe zeci de ani cu Maxwell și Epstein.
Clienta mea, Kate, e protejată
și poate depune mărturie sub un pseudonim.
Kate a fost abuzată pentru prima oară de Jeffrey Epstein când avea 17 ani,
iar abuzurile au continuat ani la rândul.
Kate era adolescentă,
un model britanic aspirant,
o muziciană talentată
și o persoană genială.
A intrat la Oxford.
Ghislaine a studiat la Oxford.
Așa că Ghislaine, în multe feluri, era tot ce voia Kate să devină.
Dar Ghislaine i-a spus la început
că avea un iubit foarte puternic,
care era filantrop
și care o putea ajuta să se remarce în orice domeniu își dorea.
Deși, inițial, întâlnirea cu Epstein a părut inofensivă,
a ajuns în bârlogul diavolului imediat și a fost abuzată,
fără șansă reală de scăpare.
Epstein a făcut sex cu tine în timpul masajului?
Da.
După ce s-a terminat, unde te-ai dus?
Am ieșit din cameră și am coborât scările.
Și te-ai întâlnit cu cineva?
Cu Ghislaine Maxwell.
Maxwell ți-a spus ceva?
Mi-a spus: „Cum a mers?
Te-ai distrat? A fost bine?”
Părea entuziasmată și fericită. Mi-a mulțumit din nou.
Strategia mea în pregătirea lui Kate
a fost simplă.
Trebuia să spună adevărul și să nu-și facă griji de alte prostii
cu care Maxwell avea s-o atace pentru a o discredita.
Nu ținea.
Ai mărturisit că a fost o perioadă,
cred că mai bine de zece ani, în care ai consumat droguri. Corect?
Da.
E corect că folosirea și abuzul de droguri pentru mai bine de zece ani
a avut un impact asupra memoriei tale?
Nu a avut impact asupra amintirilor pe care le-am avut mereu.
TRIBUNALUL STATELOR UNITE
Sunt mândru de Kate
și de multe alte cliente, victime și supraviețuitoare
care au fost dispuse să iasă în față.
A fost onestă, așa cum e mereu.
Cea mai importantă contribuție a lui Kate
a fost să explice cum Ghislaine Maxwell
a invocat procesul de racolare
într-un mod care l-a ajutat pe Epstein,
acea metodă de abuz asupra minorelor.
Cred că juriul a avut o revelație
și a socotit:
„Acum înțeleg cum s-a întâmplat.”
În sfârșit, au prins-o pe Ghislaine
și nu credeam că voi apuca să văd asta.
Mă trezesc zilnic la ora 04:00 ca să fiu prezentă la proces.
Călătoresc două ore din Philadelphia la New York.
În fiecare zi, port niște mocasini Gucci
pe care i-am primit de la Jeffrey și de la Ghislaine.
Și cred că e important, în mod simbolic,
că fac o călătorie zilnică
în acești pantofi.
Acestea sunt daruri de la Ghislaine și de la Jeffrey,
din cei trei ani
în care am avut de-a face cu ei.
Aceasta e o rochie pe care am purtat-o la petrecerea de Revelion cu ei.
Ghislaine mi-a ales-o.
Îmi dau seama că unii oameni nu înțeleg
de ce am ținut toate astea atâția ani,
dar ele îmi validează experiențele.
Păstrarea acestor lucruri m-a ajutat să înțeleg ce mi s-a întâmplat.
Au fost parte integrantă a vindecării mele.
E epuizant fizic să călătoresc ore întregi pentru proces,
dar nimic pe lume nu mă poate opri
să merg acolo zilnic.
O nouă zi de mărturii
în procesul de trafic sexual al lui Maxwell.
A treia acuzatoare, pe nume Carolyn, va depune mărturie.
Carolyn avea 14 ani când Maxwell ar fi aranjat
ca aceasta să fie abuzată de Epstein ani în șir.
În ce clasă erai când ai renunțat la școală?
A șaptea.
De ce?
Pentru că mama era alcoolică și dependentă de droguri.
Când aveai între 14 și 16 ani,
cum făceai bani?
Mergeam acasă la domnul Epstein și câștigam bani așa.
Fie că era un apartament,
o mașină sau un telefon,
le ademeneau cu lucrurile astea
pentru a le păcăli
și a le face să cedeze abuzului sexual.
Îți amintești să te fi întrebat Maxwell despre mărimea șoldurilor și a bustului?
Eram sus, pregăteam masa de masaj.
A venit și mi-a pipăit sânii,
șoldurile și fesele
și mi-a spus că am un corp frumos pentru domnul Epstein și prietenii lui.
Carolyn s-a emoționat de mai multe ori pe parcursul mărturiei sale,
când a detaliat abuzul,
spunând că s-a dus la vila lui Epstein din Palm Beach
de peste 100 de ori.
Experiența a contribuit la problemele de sănătate mintală și dependență
care continuă și astăzi.
Povestea lui Carolyn a fost greu de ascultat.
Dar cred că juriul a rezonat cu ea.
A fost puternică. N-a cedat, nici când a fost provocată de apărare.
Strategia apărării a fost
să atace credibilitatea victimelor,
dar asta avea să creeze efect contrar.
ZIUA 10 A PROCESULUI
Astăzi, așteptăm s-o ascultăm
pe cea mai puternică și convingătoare martoră.
E americanca pe nume Annie Farmer,
care susține că a fost abuzată sexual de Jeffrey Epstein și Ghislaine Maxwell
la ferma lui Epstein din New Mexico.
Eram în fața tribunalului cu soțul meu și avocatul meu, Sigrid,
și inima îmi bătea tare.
Odată ce s-a deschis ușa, un agent FBI m-a îndrumat
și am intrat în sala de judecată.
Am vrut s-o privesc în ochi pe Maxwell
ca să-i transmit că nu mi-e frică și că eram acolo cu un scop.
Am trecut pe lângă masa la care stătea.
Am ținut să mă uit în direcția ei.
Mi-a lăsat impresia că încerca să pară ocupată,
uitându-se în jos și la notițe, nedorind să ne privim în ochi.
Stând acolo, în boxa martorilor,
eram foarte agitată.
Fiziologic, foarte agitată.
Îmi transpirau tălpile foarte tare.
Îmi tremurau mâinile.
Am văzut-o pe Sigrid și a făcut un gest,
punându-și mâna pe inimă.
Am știut că era alături de mine.
Annie a ținut un jurnal în perioada în care a fost abuzată.
Jurnalul a devenit probă la proces.
Avocații lui Maxwell m-au pus să citesc un fragment din jurnal în instanță.
Mai exact, pasajul în care încercam să interpretez comportamentul lui Epstein.
„Într-o seară, am fost la film cu Jeffrey.
A fost cam ciudat,
genul de lucru greu de explicat.
Stăteam unul lângă celălalt și a vrut să-l țin de mână.
Apoi, mi-a mângâiat și mi-a frecat brațul și pantoful.
Am decis că nu era mare lucru.
Dar m-am enervat, pentru că el e minunat.
Îmi plătește un program de vară. Mă ajută cu facultatea.”
Când aveam 16 ani, încercam să-i găsesc scuze.
În mintea mea, nu putea să fie atât de generos și de drăguț,
ca apoi să-mi provoace jenă și să-mi încalce limitele.
Strategia apărării era să nuanțeze
încercarea ei de a justifica în jurnal că nu a fost atât de rău.
Au încercat să spună: „Chiar n-a fost atât de rău.”
Apoi, ca parte a interogatoriului,
au adus o pungă de hârtie cu niște cizme de cowboy.
Erau cizmele cumpărate în New Mexico de Maxwell și de Epstein în 1996
și mi-au cerut să le arăt.
Am realizat că încercau să insinueze
că, din pricină că erau uzate,
nu fusese o amintire atât de neplăcută.
Chiar purtasem cizmele
ca să-mi recâștig partea asta a trecutului meu
și nu doar să o evit
sau să mă stresez când le vedeam în dulap.
Cred că lucrul cel mai dezgustător a fost
modul în care avocații ei au încercat
să-mi minimizeze experiența.
Avocații ei m-au întrebat despre incidentul
cu masajul pe care mi l-a făcut Maxwell,
când mi-a atins sânii.
Au încercat să conteste limbajul pe care l-am folosit.
Voiau să admită că nu i-a atins sfârcurile, ci partea laterală a sânilor.
Dar aici vorbim despre un copil de 16 ani,
care a fost frecată pe sâni de o femeie adultă,
indiferent de ce parte a sânului vorbim.
Mă enervează să văd încercarea de a echivala cele două lucruri
și de a deruta publicul cu privire la noțiunea de abuz sexual.
A fost un moment puternic
să o văd în tribună, spunându-și adevărul.
Abia ieșisem din sala de judecată și am început să plâng.
Mi-a luat ceva pentru a mă calma.
Soțul meu îmi spunea că fusese bine și că se terminase.
Și asta a fost
o mare ușurare.
ÎNCEP DELIBERĂRILE 20 DECEMBRIE 2021
Nu poți prezice decizia juriului.
Dar acum au toate probele. Sper să ia decizia corectă.
Orice-ar fi, nu cred că mai e vreun lucru
pe care-l puteau face clientele noastre sau alte femei și suntem mândri de ele.
Sunt de acord.
Cazul e acum în mâinile juriului,
iar verdictul poate veni înainte de Crăciun,
când Ghislaine Maxwell împlinește 60 de ani.
Cu puțin înainte de ora 10:30,
juriul a cerut obiecte de papetărie, cum ar fi bilețele adezive și o tablă,
dar și definiția cuvântului „ademenire”.
Mulți sunt nerăbdători pentru că nu avem un verdict.
Juriul reflectează bine asupra deciziei
și Ghislaine Maxwell se bucură de asta.
Speram, desigur, să avem un verdict rapid, dar, pe măsură ce treceau zilele,
ne îngrijoram că juriul putea fi indecis.
DELIBERĂRI ZIUA 5
Așteptăm.
Putem primi un verdict în orice clipă sau nu.
Cine știe?
29 DECEMBRIE 2021
Eram acasă și încercam să mă țin ocupată.
Așa că eu și mama am decis să mergem la cumpărături.
Nu realizasem că soneria era oprită și, când m-am uitat la telefon,
avem un apel pierdut de la soțul meu și un mesaj de la o altă supraviețuitoare.
Tocmai am ieșit din sala de judecată pentru a vă da o idee despre cum e acolo.
Ghislaine Maxwell e așezată în spatele mesei de apărare,
cum a fost pe durata procesului.
Poartă un pulover maro cu guler înalt.
Judecătoarea Alison Nathan s-a așezat în sala de judecată și a spus:
„Am un verdict.”
Am fugit în parcare și l-am sunat pe soțul meu.
El era la computer și mi-a citit
când s-a dat verdictul.
Ghislaine Maxwell a fost găsit vinovată de cinci din cele șase acuzații,
inclusiv de cea mai gravă acuzație, cea de trafic sexual.
Riscă să primească, doar pentru acea acuzație,
până la 40 de ani de închisoare.
Am început să plâng și să țopăi în parcare.
Și m-a sunat Sigrid.
Desigur, am sunat-o pe Annie imediat
și am avut un moment incredibil.
Cred că am plâns amândouă.
A fost foarte emoționant.
- Kevin, dai declarații? - Dle Maxwell?
Vreun comentariu?
Seara asta reprezintă căderea decisivă în dizgrație a lui Maxwell.
Un juriu a hotărât că nu a fost doar un martor
al infracțiunilor sexuale comise de Epstein.
Au decis că ea însăși e o prădătoare.
Ce reacție a avut? S-a emoționat?
Reacția lui Ghislaine la verdict a fost puțin surprinzătoare.
Nu și-a pierdut cumpătul. Nu a plâns și n-a zis nimic.
Se pare că a băut o gură de apă, s-a așezat și gata.
Ghislaine va rămâne în istorie ca una dintre acele rare agresoare.
E foarte neobișnuit.
Ce lasă în urmă? Rușine.
Printre acuzațiile care i-au adus condamnarea se numără
trafic sexual cu minori,
transportul unui minor cu scopul săvârșirii de acte sexuale
și trei acuzații de conspirație legate de trafic sexual.
Dră Menninger!
Faceți loc! La o parte!
Veți face apel?
Intenționați să faceți apel?
Credem ferm în nevinovăția lui Ghislaine.
Evident, suntem foarte dezamăgiți de verdictul de azi.
Am demarat deja procedura de apel
și suntem încrezători că va fi achitată.
Sănătate și un an nou fericit!
Ce face Ghislaine?
Acuzațiile pentru care a fost condamnată
îi pot aduce până la 65 de ani de închisoare.
E un verdict extraordinar pentru supraviețuitoare.
Demonstrează că jurații le-au ascultat,
le-au crezut
și au făcut ce trebuia, condamnând-o pe Ghislaine Maxwell.
Câteva minute bune, am plâns în hohote. Nu credeam că voi vedea ziua…
în care avea să fie condamnată.
A fost un efort de grup ca să o doborâm.
A durat mulți ani ca să ni se facă dreptate.
E cea mai fericită zi din viața mea.
Cred că am vorbit cu peste 50 de cliente despre acest verdict.
Și una dintre ele a spus-o cel mai bine:
„În sfârșit, cred că am fost ascultate.”
Știri de ultimă oră de la Buckingham,
la câteva săptămâni după verdictul lui Maxwell.
Repercusiunile continuă pentru un bărbat asociat cu Maxwell și Jeffrey Epstein.
Prințul Andrew a ajuns la o înțelegere cu acuzatoarea sa,
într-un proces de agresiune sexuală.
Dra Giuffre l-a dat în judecată pe Ducele de York,
susținând că a agresat-o sexual de trei ori când avea 17 ani.
Suma care a fost discutată azi în presă e de aproximativ 12 milioane de lire.
Prințul Andrew a făcut înțelegere cu Virginia Roberts Giuffre,
iar regina i-a luat titlul regal.
E o situație fără precedent pentru familia regală.
El este fiul preferat al reginei.
Asta a fost personalitatea lui.
El a fost Alteța Sa Regală, prințul Angliei,
iar procesul Virginiei e important din cauza asta.
BUCKINGHAM ÎL RESPINGE PE UN MEMBRU
Am fost atât de mândră de Virginia
că a luptat ca Prințul Andrew să fie tras la răspundere!
Nu mi-aș fi imaginat că putea să reușească asta.
E foarte important pentru mine
să fac o declarație despre cum am luptat pentru mine și pentru alte femei și fete.
- Mulțumesc că ai venit. - Desigur.
Nu mă mai tem de Maxwell, de Epstein și de prietenii lor puternici.
Cred că ți-am zis că mi-au păstrat cizmele și nu știu dacă le recuperez.
Aș vrea să-mi cumpăr niște cizme frumoase.
Cred că experiența asta m-a făcut mai conștientă
de faptul că nu e neobișnuit ca agresorii să ajungă să ocupe
poziții cu mult prestigiu sau putere, într-o anumită măsură.
Nu eram conștientă că e o problemă sistemică.
M-am uitat pe site și am văzut că aveți cizme numite „Annie”.
- Da. - Pot să le probez?
Sigur.
MODELUL ANNIE PIELE ÎNTOARSĂ IMPERMEABILĂ
Toată povestea a fost despre influența banilor și a puterii
asupra justiției.
Acum vedem ceva foarte diferit.
Asta demonstrează că, indiferent de statut,
vei fi tras la răspundere.
Tot timpul, energia, efortul, nopțile nedormite și luptele au meritat.
Sistemul judiciar a funcționat.
Sunt cizme bune.
Ar trebui să le redenumească „Annie Farmer”.
E o adevărată lecție pentru oameni despre nevoia de a fi atenți
la ce se întâmplă
și de a-i proteja pe cei vulnerabili din societatea noastră.
Le-am luat. Ești gata?
Da. Dar tu?
- Noapte bună! - Pe curând! Pa!
Noile mele cizme înseamnă că intru într-o nouă fază a vieții mele.
Era o negură care învăluia cele întâmplate cu Epstein și Maxwell
și las totul în urmă.
Sper să pot face mai multe
pentru a împărtăși ce am învățat și a relaționa cu alții.
Într-un fel, aceste cizme sunt un simbol puternic
al pășirii în noul viitor.
PE 28 IUNIE 2022, GHISLAINE MAXWELL A PRIMIT O PEDEAPSĂ DE 20 DE ANI.
GHISLAINE MAXWELL ȘI FAMILIA SA AU REFUZAT SĂ PARTICIPE LA ACEST DOCUMENTAR.
AVOCAȚII EI AU FĂCUT APEL LA VERDICT.
Subtitrarea: Alexandra Simona Pandelică